
‘নতুন প্রজন্মের নেতৃত্বই উন্নত করতে পারে দেশকে’

নিজস্ব প্রতিবেদক:
বাংলাদেশকে সমতাভিত্তিক উন্নয়ন ঘটাতে হলে নতুন প্রজন্মের নেতৃত্বকে এগিয়ে আসতে হবে। নবপ্রজন্মের এই নেতৃত্ব কৃষক, শ্রমিক, ছাত্র, উত্পাদনশীল নাগরিক শ্রেণি থেকে বেরিয়ে এসে তাদের প্রতিনিধিত্ব করবে।
যুক্তরাষ্ট্রের ডেনভার বিশ্ববিদ্যালয়ের জোসেফ করভের স্কুল অব ইন্টারন্যাশনাল স্টাডিজের অর্থনীতির অধ্যাপক হায়দার এ খান এসব কথা বলেন। গতকাল রাজধানীর ব্র্যাক সেন্টারে ব্র্যাক বিশ্ববিদ্যালয় আয়োজিত ‘সমতাভিত্তিক উন্নয়ন : একুশ শতকে বাংলাদেশের কৌশল’ র্শীষক বক্তৃতায় শেষে সাংবাদিকদের প্রশ্নের জবাবে হারদার এ খান বলেন, বর্তমানে দেশে যা চলছে তা এক ধরনের রাজনৈতিক ফ্যাসিজম তৈরি করতে পারে।
অন্যদিকে এ অবস্থায় গণমুখী রাজনৈতিক শক্তিও তৈরি হতে পারে। তবে গণমুখী হওয়ার জন্য সমাজের ক্রিয়াশীল মানুষগুলোর আরও সক্রিয় হওয়া জরুরি। বিশেষ করে শিক্ষক, সুশীল সমাজ যারা মানুষ গড়ার কাজ করেন।
আলোচনায় অংশ নেন ঢাবির অর্থনীতি বিভাগের অধ্যাপক এমএম আকাশ, ব্র্যাক বিশ্ববিদ্যালয়ের উপাচার্য অধ্যাপক সৈয়দ সাদ আন্দালিব প্রমুখ।
শেয়ার ! 

